ROMÂNIA

 JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind desemnarea unui apărător care să reprezinte interesele Consiliului Local al Municipiului Lugoj, în toate fazele procesuale, în cauza care face obiectul**

**Dosarului nr. 1119/30/2024**

Consiliul Local al Municipiului Lugoj;

 Având în vedere referatul nr. 16/51137/(RU)51138 din 21.05.2024 al Primarului interimar al Municipiului Lugoj – inițiator al proiectului de hotărâre;

 Având în vedere Proiectul de hotărâre nr. 92 din 21.05.2024privind desemnarea unui apărător care să reprezinte interesele Consiliului Local al Municipiului Lugoj, în toate fazele procesuale, în cauza care face obiectul Dosarului nr. 1119/30/2024;

 Luând în considerare raportul de specialitate nr. 16/51723/(RU)51724 din 22.05.2024 întocmit de Direcția administrație publică locală – Biroul juridic;

 Luând în considerare avizul nr. 53 din 30.05.2024 al Comisiei juridice, de disciplină, muncă, învățământ, sănătate, familie, protecție socială, protecția copiilor, apărarea ordinii și liniștii publice, respectarea drepturilor omului și libertăților cetățenești, culte și a celorlalte Comisii de specialitate ale Consiliului Local al Municipiului Lugoj;

 Ținând cont de referatul nr. 16/50953/(RU)50954 din 21.05.2024 al Direcției administrație publică locală-Biroul juridic;

 Luând în considerare Dosarul nr. 1119/30/2024 înregistrat la Tribunalul Timiș – Secția de Contencios Administrativ și Fiscal, în care Consiliul Local al Municipiului Lugoj are calitatea de pârât;

 Ținând cont de Hotărârea Consiliului Local al Municipiului Lugoj nr. 82 din 31.03.2023 pentru respingerea solicitării formulate de domnul BULGĂRESCU GHEORGHE-IULIUS având ca obiect atribuirea în concesiune a unui teren în suprafață de 600 m.p. situat în Zona Ștrand, în prelungirea străzii Gheorghe Lazăr;

 Luând în considerare Hotărârea Consiliului Local al Municipiului Lugoj nr. 338 din 29.11.2023 privind respingerea plângerii prealabile formulată de domnul BULGĂRESCU GHEORGHE -IULIUS;

Având în vedere dispozițiile Legii nr. 554/2004 a contenciosului administrativ, cu modificările și completările ulterioare;

 Luând în considerare prevederile art. 109 alin. (3) coroborat cu art. 154 alin. (6), art. 129 alin. (14) și art. 136 din Ordonanța de Urgență nr. 57/2019 privind Codul administrativ, cu modificările și completările ulterioare;

 În temeiul art. 139 alin. (3), alin. (6)-(10), art. 196 alin. (1) lit. a) și art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

 **H O T Ă R Ă Ş T E :**

**Art.1.** - (1) Se împuternicește Primarul interimar al Municipiului Lugoj să desemneze un apărător din cadrul Direcției administrație publică locală-Biroul juridic, care va reprezenta interesele Consiliului Local al Municipiului Lugoj, în cauza ce face obiectul dosarului nr. 1119/30/2024.

(2) Persoana desemnată conform alin. (1) va întocmi toate actele procedurale necesare și va promova căile de atac, dacă situația o impune.

**Art.2. -** Îndeplinirea prevederilor prezentei hotărâri se încredinţează Direcției administrație publică locală - Biroul juridic.

 **Art.3. -** Prezenta hotărâre se comunică:

 - Instituţiei Prefectului, judeţul Timiş;

 - Primarului interimar al municipiului Lugoj;

 - Direcţiei administraţie publică locală;

 - Biroului juridic;

 - Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Adrian-Doru Serendan SECRETARUL GENERAL AL MUNICIPIULUI

 Dan Ciucu

 **Nr. 88 din 30.05.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 15 |
| 3. | Număr voturi pentru | 15 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |